Folketing
1999-11-03

Finder statsministeren, det er i orden, at EU-Kommissionen distribuerer materiale i Danmark, som ikke fortæller om det danske forbehold omkring euroen, men tværtimod giver indtryk af, at vi er med i euroen? Og så endelig til sidst: Med hensyn til det om Forbudsdanmark må jeg spørge statsministeren: Er det udtryk for, at regeringen nu trækker sine tanker om et forbud mod børnereklamer tilbage? Det har der været en stor diskussion om, og jeg gik ud fra, at regeringen var tilhænger af Forbudsdanmark. Men jeg kan så forstå, at statsministeren trækker i land på det punkt.